Yewîya Wendekaranê Kurdîstanî (YXK) û Cinîyan ê Wendekaran ê Kurdîstanî (JXK) pare kerd ke ê do pê şîarê 'Edebîyat, huner û xoverdayîşî ma reyde fîraz bikerê' Musabaqeya Hîkaye û Şîîran a Huseyîn Çelebîyî ya 28ine 23ê teşrîna verêne de serûber bikerê.
Musabeqa do bi wesîleya serrgêra 30. ya ronayîşê YXKyî do bêra kerdene. Musabeqa 23ê teşrîna verêne de pê aktîvîte û bernameyanê cîya-cîyayan de şaristanê Freiburgî yê Almanya de do bêra kerdene.
Komîteya Amadekarîye venga pêro welatperweran, hêzanê demokratîkan û edebîyatkeran da ke tewrê musabeqa bibê.
Bernameyê musabeqa wina yo:
''Musabeqaya edebîyatî ya bi kurdkî, tirkî, îngilîzkî û almankî
Muzîk: Hîvron, Hozan Şemdîn, Dengbêj, Folklor, Govend."
Musabeqa adresê Feldbergstrasse 25A 79115 Freiburgî de saete 14:00 de do dest pêbikera.
Agahîyê zêdeyî dima do bêrê parekerdene.
Semedê girewtişê agahîyan ê zêdeyan no adres ame parekerdene:
Instagram: huseyincelebi_festivasl2021
E-posta: [email protected]
